《解连环 用李十九武曾韵，送孙恺似之凤阳》
清代·徐釚

昨宵凉雨。舞馋蛟乱叶，激成凄楚。何况是、衰柳旗亭，绾皂帽青衫，一鞭回去。

未酣邯郸，且莫付、龟兹小部。向濠梁、暂赋依刘，曾记征衣着处。

狗屠共谁问否。惜李郎才调，神伤卫虎。到官阁、醉染隃麋，谩劈阮吹箫，辟寒避暑。

閒话莼鲈，又牵惹、离愁如絮。待看花、宴吃红绫，去天尺五。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。